stanford-oval/wikipedia huggingface dataset:
Tuomiopäivä islaminuskossa
Viimeinen tuomio

Varsinaisesti Viimeinen tuomio tapahtuu, kun maailmanhistoria loppuu ja kuolleet nousevat haudoistaan Jumalan eteen tuomittaviksi.  Ihmiset nousevat sellaisina kuin heidät on luotu: alastomina ja vailla ympärileikkausta. Ensimmäinen, joka puetaan vaatteisiin, on Abraham.
Jokaisen hyvät ja pahat teot on kirjattu kirjaan, jota tuomitut itse pitelevät. Tekoja vertaillaan laskemalla yhteen niiden painot enkeleiden Gabriel ja Mikael valvoessa. Tuomio tapahtuu niin, että kukin pannaan kävelemään Helvetin tulen yläpuolella olevaa siltaa (sirat) pitkin. Sillan kansi on terävämpi kuin miekka ja ohuempi kuin hius. Ne, joiden synnit ovat painavampia kuin hyvät teot, menettävät tasapainonsa ja syöksyvät Helvettiin. Hurskaat selviytyvät ja pääsevät Paratiisiin. Tarina sillasta on tullut islamiin Iranin zarathustralaisuudesta.
Haudatun vieraaksi saapuvat kiduttajaenkelit Munkar ja Nakir. Miniatyyrimaalaus 1200-luvulta.
Sergei Plotnikov

| Sergei Plotnikov |
| --- | --- |

Henkilötiedot
Syntynyt: 3. kesäkuuta 1990 (ikä 34) Komsomolsk-na-Amure, Venäjän SFNT, Neuvostoliitto
Kansalaisuus:   Venäjä
Jääkiekkoilija
Pelipaikka:  vasen laitahyökkääjä
Maila:  vasen
Pituus:  188 cm
Paino:  92 kg
Seura
Seura:  SKA Pietari
Sarja:  KHL
Pelinumero:  16
Pelaajaura
Pääsarjaura:  2009–
Aik. seurat:  Jermak Angarsk (RUS-2) Lokomotiv Jaroslavl (KHL) Pittsburgh Penguins (NHL) Arizona Coyotes (NHL) Metallurg Magnitogorsk (KHL) TsSKA Moskova (KHL)
Sergei Sergejevitš Plotnikov (ven. Сергей Сергеевич Плотников; s. 3. kesäkuuta 1990 Komsomolsk-na-Amure, Venäjän SFNT, Neuvostoliitto) on venäläinen jääkiekkoilija ja maailmanmestari, joka pelaa KHL-joukkue SKA Pietarissa. Hän on pelipaikaltaan vasen laitahyökkääjä.
Ura > Maajoukkueura

| Mitalit | Mitalit | Mitalit |  |
| --- | --- | --- | --- |
|  Plotnikov vuoden 2016 kotimaassaan järjestetyissä MM-kilpailuissa. |  Plotnikov vuoden 2016 kotimaassaan järjestetyissä MM-kilpailuissa. |  Plotnikov vuoden 2016 kotimaassaan järjestetyissä MM-kilpailuissa. |  |
Miesten jääkiekko
Maa:   Venäjän olympiakomitea
|  Olympialaiset  |  Olympialaiset  |  Olympialaiset  |  |
|  Hopeaa | Peking 2022 | jääkiekko |  |
Maa:  Venäjä
| MM-kilpailut  | MM-kilpailut  | MM-kilpailut  |  |
|  Kultaa | Minsk 2014 | jääkiekko |  |
|  Hopeaa | Tšekki 2015 | jääkiekko |  |
|  Pronssia | Venäjä 2016 | jääkiekko |  |
|  Pronssia | Saksa/Ranska 2017 | jääkiekko |  |
|  Pronssia | Slovakia 2019 | jääkiekko |  |
Plotnikov on edustanut Venäjää MM-kilpailuissa neljästi ja on saavuttanut maailmanmestaruuden vuonna 2014, hopeaa vuonna 2015, sekä pronssia vuosina 2016, 2017 ja 2019. Vuoden 2014 kisoissa Plotnikov valittiin tähdistökentälliseen. Hän jakoi turnauksen maalipörssin toisen sijan neljän muun pelaajan kanssa ja sijoittui pistepörssissä kolmanneksi tehoilla 6+6=12. Plotnikov edusti Venäjän olympiakomitean joukkuetta Pekingin talviolympialaisissa 2022, joissa hän voitti hopeaa. Yhteensä Plotnikov on pelannut 65 A-maaottelua tehopistein 14+10=24. Hän teki A-maajoukkuedebyyttinsä 10. marraskuuta 2012 Turussa Karjala-turnauksen kolmannessa ottelussa Tšekkiä vastaan. Plotnikov merkittiin heti Venäjän ykkösketjuun Artjom Anisimovin ja Jevgeni Dadonovin rinnalle. Hän sai ottelussa yhden kahden minuutin jäähyn estämisestä. Ensimmäisen A-maajoukkuemaalinsa Plotnikov teki 5. maaliskuuta 2014 Oddset Hockey Gamesin toisessa ottelussa ylivoimalla Tšekkiä vastaan.
Trýpes

Trýpes (kreik. Τρύπες, ”Reikiä”, kansainvälisesti myös Tripes) on kreikkalainen rockyhtye.
Historia

1983: Giórgos Karrás (basso, taustalaulu) ja Giánnis Angelákas (laulu) perustavat Trýpesin; rumpuihin värvätään Kóstas Floroskoúfis ja kitaristiksi Michális Kanatídis. Tyyliksi muotoutuu alusta lähtien Joy Divisionin ja OMD:n suuntaan kumartava post-punk. Sanoitukset ovat alusta alkaen kreikankielisiä. Trýpes tekee ensimmäiset keikkansa perustamisvuonnaan.
1984: Kitaristi Michális Kanatídis kuolee. Hänen tilalleen astuu Bámpis (Bábis) Papadópoulos.
1985-1986: Trýpes äänittää ensimmäisen, nimettömän albuminsa. Julkaisijana toimii pienlevy-yhtiö Ano-Kato Records. Levyn kappaleesta Taxidiára Psychí (Ταξιδιάρα Ψυχή, ”Matkaava sielu”) muodostuu underground-hitti. Myös lukuisat keikat, mukaan lukien esiintyminen Ateenan Lykavittós-vuoren teatterilla, kasvattavat Trýpesin mainetta. Rumpali Floroskoúfis eroaa, hänen tilalleen tulee Giórgos Tólios.
1987: Yhteistyö Ano-Kato Recordsin kanssa päättyy. Trýpes laatii uuden levytyssopimuksen monikansallisen levyjätti Virginin kanssa. Bändi äänittää toisen albuminsa Párty sto 13° órofo (Πάρτυ στο 13° όροφο, ”Bileet 13. kerroksessa”), josta muodostuu eräs kreikkalaisen rockin klassikkolevyistä.
1988: Laulaja Giánnis Angelákasin esikoisrunokokoelma julkaistaan.
1990: Trýpesin kolmas albumi Trýpes ston Parádeiso (Τρύπες στον Παράδεισο, sanaleikki: ”Trýpes paratiisissa” / ”Reikiä paratiisissa”) julkaistaan. Bändi esiintyy ensimmäistä kertaa ulkomailla Belfortin rockfestivaaleilla Ranskassa.
1991: Asklipiós Zampétas (Zabétas) liittyy bändiin toiseksi kitaristiksi.
1993: Bändin neljäs levy, 9 Pliroména Tragoúdia (9 Πληρομένα Τραγούδια, ”9 lahjottua laulua”) ilmestyy. Lykavittós-teatterin keikalla bändi soittaa noin 10 000 -henkiselle yleisölle. Basisti Giórgos Karrás ja laulaja Giánnis Angelákas säveltävät musiikin Níkos Grammatikósin elokuvaan I epochí ton dolofónon (Η εποχή των δολοφόνων, ”Murhaajien aika”).
1994: Karrás ja Angelákas tekevät säveltäjä Giórgos Kristianákisin kanssa levyn Ypérocho Típota (Υπέροχο Τίποτα, ”Mahtava ei-mikään”). Saman vuoden aikana ilmestyy Trýpesin viides julkaisu, tupla-livelevy Kráta to Sóou Maïmoú (Κράτα το Σόου Μαϊμού).
1995: Aktiivista keikkailua, muun muassa esiintyminen Lontoon Marquee-teatterissa.
1996: Levy Kefáli Gemáto Chrysáfi (Κεφάλι Γεμάτο Χρυσάφι, ”Pää täynnä kultaa”) ilmestyy ja myy kultaa kahdessa viikossa. Keikkatahti jatkuu tiiviinä.
1999: Trýpes tekee neljän keikan yhteiskiertueen suomalaisen CMX:n kanssa. Kiertue sisältää kaksi keikkaa Kreikassa (11.3. Mílos, Thessaloniki, 14.3. Rodon, Ateena) ja kaksi Suomessa (19.3. Tavastia, Helsinki, 20.3. Tulliklubi, Tampere). Kiertuetta synkistää Thessalonikissa sattunut CMX:n miksaaja Tapio Vihervuoren tapaturmainen kuolema. Albumi Mésa sti Nýchta ton Allón (Μέσα στη Νύχτα των Αλλών, ”Toisten yöhön”) ilmestyy. Sitä saa CMX-kiertueen tuoman julkisuuden vuoksi poikkeuksellisesti jonkin aikaa myös Suomesta. Levy on arvostelumenestys, mutta jää Trýpesin viimeiseksi.
2002: Neljän levyn boksi Trýpes 1985–2000, Éna Taxídi Pou Poté Den Teleiónei (Τρύπες 1985–2000, Ένα Ταξίδι Που Ποτέ Δεν Τελειώνει, ”Trýpes 1985–2000, Matka joka ei milloinkaan pääty”) ilmestyy.
Ulla Piippo

Ulla Piippo on Yleisradion entinen toimittaja. Hän toimi Radiomafian juontajana aina vuoden 1993 syksystä vuoteen 1996 saakka, jonka jälkeen hän toimi kanavalla vielä jonkin aikaa tuottajana ennen kanavan lopettamista 2003. Hän nouti kanavalle myönnetyn Euroopan yleisradiounionin (EBU:n) tunnustuspalkinnon vuonna 1998. 2000-luvulla Piippo on toiminut tuottajana Yle TV2:ssa muun muassa Umpimähkä ja Pariskooppi-ohjelmissa.
Ulla Patrikka

Ulla Patrikka-Jokinen (s. 10. huhtikuuta 1946 Jyväskylä) on suomalainen kilpauimari, joka osallistui México Cityn olympialaisiin vuonna 1968. Hän edusti Helsingin Työväen Uimareita ja Vetehisiä.
México Cityssä Patrikka kilpaili 100 ja 200 metrin selkäuinnissa. 100 metrillä hän selvisi välieriin, jossa jäi eränsa kahdeksanneksi. 200 metrillä Patrikka oli alkueränsä kolmas, eikä päässyt jatkoon.
Ulla Patrikan ensimmäinen puoliso oli uimari Matti Kasvio. Heidän poikansa on uimari Antti Kasvio.
Saudi-Arabian jääkiekkomaajoukkue

| Saudi-Arabian jääkiekkomaajoukkue |
| --- | --- |
Valmentaja:   Petr Vecko
Ensimmäinen ottelu
  Kuwait 10–3 Saudi-Arabia  (Kuwait City, Kuwait; 25. toukokuuta 2010) 
Suurin voitto
  Bahrain 2–5 Saudi-Arabia  (Kuwait City, Kuwait; 25. toukokuuta 2022) 
Suurin tappio
  Arabiemiraatit 14–1 Saudi-Arabia  (Kuwait City, Kuwait; 27. toukokuuta 2010) 
Saudi-Arabian jääkiekkomaajoukkue edustaa Saudi-Arabiaa kansainvälisissä jääkiekko-otteluissa. Saudi-Arabia ei kuulu Kansainväliseen jääkiekkoliitto IIHF:ään.
Joukkue pelasi ensimmäiset ottelunsa vuonna 2010 Kuwaitissa, kun se osallistui Persianlahden maiden mestaruusturnaukseen. Turnauksessa Saudi-Arabia hävisi Kuwaitille luvuin 10–3 ja Arabiemiraateille maalein 14–1. Joukkue voitti Omanin luvuin 1–3.
Season of the Dead

| Season of the Dead Necrophagia |
| --- | --- | --- |

Studioalbumin tiedot
 Julkaistu: 1987
 Tyylilaji: death metal
 Kesto: 41.36
 Levy-yhtiö: New Renaissance Records
Necrophagian muut julkaisut
| Nightmare Continues 1986 | Season of the Dead 1987 | Death Is Fun 1995 |
Season of the Dead on yhdysvaltalaisen death metal -yhtye Necrophagian ensimmäinen pitkäsoitto, joka julkaistiin vuonna 1987. Albumi jäi yhtyeen ainoaksi täyspitkäksi ennen sen reunionia vuonna 1997. Omana aikanaan albumi oli hyvin vaikutusvaltainen death metal -piireissä.
Red Stream julkaisi albumin uudelleen CD-muodossa 1990-luvun lopulla. Uudelleenjulkaisun kansi poikkesi hieman alkuperäisestä.
Kappaleet

Season of the Dead – 03:45
Forbidden Pleasure – 02:20
Bleeding Torment – 04:50
Insane for Blood – 03:10
Reincarnation – 02:20
Ancient Slumber – 05:15
Mental Decay – 03:35
Abomination – 04:31
Terminal Vision – 04:30
Painful Discharge – 03:10
Beyond and Back – 04:10
Areadeath Productionsin uudelleenjulkaisi levyn lokakuussa 2007 kahden CD:n julkaisuna, mukana bonusraitoja. Ykkös-CD:llä oli bonuskappaleina vuonna 1986 nauhoitetun, julkaisemattoman EP:n kappaleet.
Chainsaw Lust
Intense Mutilation
Return to Life
Autopsy on the Living Dead
Toisella CD:llä oli kappaleita Necrophagian vanhemmilta demoilta:
Death is Fun:
Autopsy on the Living Dead
Death is Fun
Communion of Death
Insane for Blood
Autopsy on the Living Dead:
Necrophagia
Vomit
Rise from the Crypt:
Rise from the Crypt
Kill...
Chainsaw Lust
Demonic Possession
Power Through Darkness:
Witchcraft
Power Through Darkness
Young Burial
Chainsaw Lust
Autopsy on the Living Dead
Nightmare Continues:
Intro / Abomination
Communion of Death
Young Burial
Black Apparition
Kokoonpano

Killjoy – laulu
Larry Madison – kitara
Bill James – basso
Joe Blazer – rummut
Aiheesta muualla

Season of the Dead Discogsissa. (englanniksi)
Albumi Season of the Dead Encyclopaedia Metallum -sivustolla (englanniksi)
Tuomio

Tuomio on yleisen tuomioistuimen riita- tai rikosasian oikeudenkäynnin pääasiassa antama ratkaisu. Muut ratkaisut ovat päätöksiä (esimerkiksi hakemusasioissa, ratkaisut prosessiväitteisiin  tai todistajien palkkiovaatimuksiin). Hallintotuomioistuinten ratkaisut ovat päätöksiä. Tuomion täytäntöönpanon ja pätevyyden edellytyksenä on lainvoimaisuus.
Tuomio voidaan julkistaa suullisesti heti jutun käsittelyn jälkeen tai kirjallisesti myöhemmin "kansliapäätöksenä". Asianosaisilla on oikeus saada tuomio lopulta kirjallisena tietoonsa. Yksipuolinen tuomio annetaan jos jutun toinen osapuoli on passiivinen, ei anna vastinetta määräajassa tai ei saavu oikeuden istuntoon.
Yleiskielessä, esimerkiksi joukkotiedotusvälineissä, tuomiolla usein tarkoitetaan rikosasiassa tuomittua rangaistusta. Tuomioistuimen tuomio voi kuitenkin olla syytteet ja vaatimukset hylkäävä, joten väärinkäsityksen vaara on ilmeinen.
Sisältö

Tuomion pitää sisältää ratkaisu sekä sen laatineiden tuomioistuimen jäsenten nimet. Laadukas ratkaisu sisältää lopputuloksen kaikista esitetyistä vaatimuksista ja syytteistä. Rikosasian tuomio on joko syylliseksi tuomitseva tai syytteen hylkäävä. Riita-asiasta annettavaa tuomiota voidaan kutsua suoritus-, vahvistus-, kielto-, sietämis- tai muotoamistuomioksi asiatyypistä riippuen.
Muutoksenhaku

Tuomioihin haetaan muutosta yleensä valittamalla ylempään oikeusasteeseen. Valitusaikana käräjäoikeuden tuomio ei ole lainvoimainen, eli sitä ei voida panna täytäntöön, mikäli tyytymättömyydestä on ilmoitettu.  Hovioikeuden tuomio voidaan panna täytäntöön heti tuomion antamisen jälkeen. Korkein oikeus voi pyynnöstä tai oma-aloitteisesti kieltää toimeenpanon tai keskeyttää sen, jos hovioikeuden ratkaisuun on haettu muutosta.
Jos tuomiosta ei valiteta valitusaikana, se tulee lainvoimaiseksi ja voidaan panna täytäntöön.
Valitusajan jälkeen tuomioon voidaan vielä hakea korkeimmasta oikeudesta tuomion purkua mikäli oikeudenkäynnissä on menetelty virheellisesti, lakia on sovellettu väärin, oikeudenkäynnissä ei ole voitu esittää merkityksellistä seikkaa tai on esitetty perätön lausuma, väärennetty tai totuudenvastainen asiakirja. Yksipuoliselle tuomiolle voidaan hakea takaisinsaantia (uudelleen käsittelyyn ottamista yksipuolisen tuomion antaneessa tuomioistuimessa), mikäli on esittää seikka, jolla olisi ollut merkitystä asian ratkaisemiselle.
Aiheesta muualla

Käräjäoikeuden riita- ja hakemusasioiden kirjaamisjärjestelmän ohje (Finlex)
Tuohituomi

| Tuohituomi |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Alaheimo::  Rosoideae
Suku::  Tuomet Prunus
Laji::  maackii
Kaksiosainen nimi
 Prunus maackii  Rupr. (1857) 
Katso myös
   Tuohituomi Wikispeciesissä   Tuohituomi Commonsissa 
Infobox OKNimi-testi OK: 
Tuohituomi (Prunus maackii) on Koillis-Aasiasta kotoisin oleva lehtotuomen (Prunus padus) sukuinen puu.
Ulkonäkö ja koko

Tuohituomi on juurivesaton, oraton puu, joka voi kasvaa 5–10 metriä korkeaksi. Sen haararankaa peittää kuparinruskea, tuohimainen kuori, joka on nuorena karvainen. Puun haarat ovat aluksi pystyt, mutta alkavat iän myötä siirottaa tai jopa riippua sivuilla.  Sahalaitaiset, 6–10 senttimetriä pitkät lehtilavat ovat muodoltaan soikeat tai pitkänpuikeat, kärjestään pitkäsuippuiset ja tyvestään pyöreät. Lapojen yläpinta on kalju ja alapinta keltanystyinen sekä heikosti karvainen. Lehtiruoti on 1–2 senttimetriä pitkä ja yleensä nystyinen.
Tuohituomi kukkii touko–kesäkuun vaiheessa heti lehtien puhjettua. Sen kukat muodostavat 5–7 senttimetrin mittaisia, karvaisia terttuja, joissa on 6–10 kukkaa. Kukkien teriö on kellanvalkoinen ja terälehdet 5 millimetriä pitkät. Kukintoperä on lehdetön tai pienilehtinen. Verhiö on karvainen, ja kukkapohjusta lyhemmät verhiönliuskat ovat kapean kolmionmuotoiset ja laidoista nystyhampaiset. Loppukesällä terttuihin kypsyy mustia, noin 5 millimetrin mittaisia luumarjoja.
Levinneisyys

Tuohituomi kasvaa luonnonvaraisena Mantšuriassa ja Korean niemimaalla. Suomessa se menestyy Oulun korkeudelle saakka.
Elinympäristö

Tuohituomi viihtyy hemiboreaalisella vyöhykkeellä tuoreiden, rehevien metsien reunamilla ja aukioilla sekä purojen varsilla.
Aiheesta muualla

Suomen Lajitietokeskus: Tuohituomi – Prunus maackii
Saku Salin

| Saku Salin |
| --- | --- |
 Saku Salin vuonna 2000.
Näyttelijä(t):  Jasper Pääkkönen
Kesto:  1999–2002
Ensi- esiintyminen:  Osa 1: Pihlajakadun asukkaat kokevat järkytyksen (25. tammikuuta 1999)
Viimeinen esiintyminen:  Osa 555: Roosa tekee rohkean siirron (7. helmikuuta 2002)
Henkilötiedot
Sukupuoli:  mies
Kotipaikka:  Helsinki
Asuinpaikka:  Oslo
Suhteet
Vanhemmat:  Jukka Salin Maarit Salin
Sisarukset:  Aleksi Salin Silja Hickley
Puoliso(t):  Miia Laitela (kuollut)
Sisarusten lapset:  Sofia Salin Lucas Hickley Siljan toinen nimetön lapsi
Infobox OKNimi-testi OK: 
Saku Eliel Salin on Jasper Pääkkösen näyttelemä hahmo suomalaisessa saippuasarjassa Salatut elämät. Hän oli mukana sarjassa vuosina 1999–2002. Saku nähtiin kesällä 2019 Salattujen elämien spin-off-sarjan Pihlajasadun toisella kaudella.
Yleistä > Luonne

Saku Salin on sarjan alkuajoista lähtien hyvin villi ja temperamenttinen nuorukainen. Hän ei juurikaan ole kiinnostunut koulunkäynnistä, vaan enemmänkin juhlimisesta ja tytöistä. Hän myös kiusaa pikkusiskoaan Siljaa alituiseen. Näistä syistä välit varsinkin isäänsä Jukkaan kärsivät moneen otteeseen. Saku suuttuu hyvin herkästi läheisilleen, toisinaan jopa ilman syytä. Hän ei kuitenkaan ole pitkävihainen, ja leppyy nopeasti. Saku välittää kaikesta huolimatta perheestään sekä ystävistään enemmän kuin kenestäkään muusta.
Saku kärsii auto-onnettomuudessa syntyneestä päävammasta johtuen lievästä epilepsiasta sekä lukihäiriöstä.
Yleistä > Perhe ja muut ihmissuhteet

Saku on Salinien perheen keskimmäinen lapsi. Hänellä on isoveli Aleksi ja pikkusisko Silja. Sakun äiti on alkoholismista kärsinyt Maarit, josta isä Jukka erosi Sakun ja Siljan ollessa pieniä. Aleksi, joka muistaa miltä tuntui elää alkoholistiäidin kanssa, kohteli Pihlajakadulle palannutta Maaritia ensi alkuun paljon sisaruksiaan kylmemmin. Jukka avioitui sarjan toisella tuotantokaudella itseään noin kymmenen vuotta nuoremman Hannan kanssa.
Myöhemmin Hannan ja Aleksin välille kehittyi salasuhde, josta syntyi tytär nimeltä Sofia Salin, jolle Saku on setä. Saku on lisäksi vielä siskonsa Siljan kahden lapsen eno. Lapset asuvat Siljan ja tämän amerikkalaisen miehen Matthew’n kanssa Yhdysvalloissa.
Sakun parhaita ystäviä Pihlajakadulla olivat naapurissa asuvan Ismo Laitelan lapset, Kalle ja Miia sekä pikkusisko Silja. Jo lapsina ystävystynyt nelikko oleskeli keskenään paljon ja ystävyys nuorten välillä oli erottamaton. Kun Kalle paljasti Sakulle homoutensa, ystävyys poikien välillä kylmeni ja Saku alkoi vältellä Kallea. Sulateltuaan uutista tarpeeksi Saku suostui sovintoon ja pojat ystävystyivät uudelleen. Saku on joutunut moneen kertaan puolustamaan Kallea muun muassa tämän isää Ismoa sekä sisaren poikaystävää Mikaa vastaan. Myöhemmin Sakun ystävystyi myös Mika Pajun kanssa, mutta ystävyys katkesi lopullisesti, kun Saku osaltaan aiheutti Mikan kuoleman.
Yleistä > Asunto ja työelämä

Saku asui pienestä asti perheensä kanssa Pihlajakatu 23:n asunnossa B9, jossa hän asui aina siihen asti, kunnes muutti Norjaan. Hän tosin asui hetkellisesti Nooalaiset-lahkon kartanossa sekä myös äitinsä, Maaritin, luona. Lopulta hän muutti Norjaan kesällä 2001, ”todellisuudessa” helmikuussa 2002.
Saku työskenteli aikoinaan tarjoilijana Barbaarissa ja myöhemmin useita kertoja tuuraajana Ismon Valinnassa. Sen enempää hän ei ehtinyt töitä tekemään sarjassa olemisensa aikana, sillä suoritti lukionsa loppuun vain hieman ennen poistumistaan. Hän muutti Norjaan työskentelemään kalastusalukselle, mutta muutti sittemmin asumaan Osloon. Vuonna 2014 Pihlajakadulla vieraillut Aleksi kertoi Sakun olevan vielä kalastusaluksella töissä.
Yleistä > Muuta

Sakun suurin rakkaus sarjassa oli Miia Laitela, joka menehtyi aivokasvaimeen. Miia ja Saku on useampaan otteeseen äänestetty sarjan parhaaksi pariksi ja Miian kuolemaa sarjan kautta aikojen dramaattisimmaksi käänteeksi.
Elämä Pihlajakadulla > Ihastus Miiaan, ongelmia poliisin kanssa ja hiihto-onnettomuus

Sakun tarina on vaiheikas alusta lähtien. Jo ensimmäisen tuotantokauden aikana hänelle ehti sattua paljon kaikenlaista verrattuna muihin sarjan hahmoihin. Sarjan alkaessa, keväällä 1999, Saku oli Pihlajakadun naapuruston kesken tunnettu eräänlaisena ongelmanuorena, sillä hän joutui tekemisiin poliisin kanssa muun muassa ollessaan epäiltynä edesmenneen Tyyne Puustisen tavaroiden varastamisesta ja sittemmin tämän murhasta. Saku oli antanut Miia Laitelalle Tyyneltä varastetun rintakorun, jonka takia poliisit hakivat hänet ja Miian kuulusteltavaksi kesken Tyyne Puustisen hautajaisten  Sakun suuri rakkaus oli Miia, joka tunnusti rakkautensa Sakulle jo varhain. He suutelivat ensimmäisen kerran Pihlajakatun 23:n kellarissa. Kun Saku, Miia, Kalle ja Silja kävivät uimahallissa, päätyivät Miia ja Saku suutelemaan, mutta pian Saku kertoi Miialle, ettei heidän kannata enää tavata Sakun sotkuisesta elämäntilanteesta johtuen. Kun Sakulla oli oikeudenkäynti, hän lähti vain muutama tunti ennen sitä Nuuksioon hiihtämään Kalle Laitelan kanssa rentoutuakseen mieltään painavista ajatuksista. Saku kuitenkin putosi korkealta kalliolta eksyttyään ladulta eikä näin ollen saapunut oikeustalolle määrättyyn aikaan. Häntä etsittiin pitkään ja hänet löydettiin vasta myöhään yöllä tajuttomana lumen seasta. Oli uhkana, ettei Saku onnettomuuden seurauksena mahdollisesti enää koskaan kävelisi, mutta hän parani onnettomuudesta moitteettomasti. Myöhemmin hänet tuomittiin kahden kuukauden ehdolliseen vankeuteen.
Elämä Pihlajakadulla > Uudet kaveripiirit ja Mikan kuolema

Saku päätti unohtaa Miian ja lopulta myös parhaan ystävänsä, Kallen, löydettyään uusia ystäviä ja tyttöjä ympärilleen. Hän kaveerasi jonkin aikaa diabeteksestä kärsivän Mika Pajun kanssa. Mikan aikeena oli päästä lähelle Miiaa, jolle Saku oli tahallaan ilkeä ollessaan tietoinen, että Miia edelleen välitti Sakusta. Miia alkoi jo luopua toivosta Sakun suhteen ja alkoi seurustella Mikan kanssa. Se oli Sakulle isku vasten kasvoja, vaikka hän itse oli kiusannut Miiaa esittelemällä uusia tyttöystäviään, kuten Ninaa ja Veeraa, jotka hän oli tavannut Mikan kautta. Hän seurusteli tyttöjen kanssa samaan aikaan, mutta seurustelu oli kuitenkin vain leikkiä alusta alkaen eikä Saku oikeasti välittänyt kummastakaan tytöstä sen suuremmin. Saku yritti tuhota Miian ja Mikan suhteen keinolla millä hyvänsä, jätti Ninan ja Veeran ja samalla katkaisi ystävyytensä Mikaan, mutta ei saanut Miiaa itselleen. Miia ja Mika päätyivät harrastamaan seksiä, jonka seurauksena Miia alkoi odottaa Mikalle lasta, Mika tosin luuli yhdessä vaiheessa lapsen olevan Sakun. Saku ei halunnut olla osa Miian ja Mikan parisuhdedraamaa saatuaan tietää Miian raskaudesta, joten hän nappasi kainaloonsa Kukka-Maaria Kujalan, joka oli kuitenkin enemmän kiinnostunut Sakun jääkiekkoasusta kuin Sakusta itsestään. Kukka-Maaria kärsi Sakun tapaan lukihäiriöstä. Saku jätti Kukka-Maariaan tajuttuaan todelliset tunteensa Miiaa kohtaan.
Maaliskuussa 2000 sarjassa juhlittiin Wanhojen juhlia, jotka kuitenkin päättyivät surullisesti, kun Mika sai juhlissa insuliinikohtauksen nähtyään Sakun ja Miian suutelevan totuusleikin seurauksena. Saku, jolla oli alkoholia ja marihuanaa veressään, lähti ajamaan Mikaa sairaalaan Miian pyynnöstä, mutta menetti auton hallinnan ja syöksyi autolla päin puuta. Mika kuoli onnettomuudessa ja Saku sai pysyvästi epilepsian. Palattuaan sairaalasta Saku sai kuulla Kallelta tämän olevan homoseksuaali, mikä viilensi ystävysten välit pitkäksi aikaa. Mikan isä, Tapani Paju järjesti jutun näyttämään siltä kuin Mika itse olisi ajanut, minkä vuoksi Saku selvisi joutumatta vastuuseen. Syy, miksi Tapani niin teki, oli se, että hän saisi Miian kautta lapsenlapsen ja oli Miian toive, ettei Saku joutuisi vastuuseen. Myöhemmin Miia teki vastoin Tapanin tahtoa abortin lapsensa isän kuoleman vuoksi eikä hän myöskään kokenut olevansa valmis äidiksi. Saku olisi halunnut suhteen Miian kanssa, mutta tämä ei ollut valmis seurustelemaan. Tapani näki kuitenkin Miian halaavan Sakua ja uhkaili Sakua myöhemmin aseella.
Kaiken tämän keskellä Sakun pikkusisko Silja ehti lavastaa Sakusta syyllisen omiin huumekauppoihinsa. Saku oli jälleen vaarassa joutua tekemisiin poliisin kanssa, mutta lopulta Silja itse otti vastuun tekosistaan.